ગોધરા: પ્રેમીના હત્યાની આરોપી સંતરામપુર જેલમાં સજા ભોગવી રહેલી મહિલા પર જેલની અંદર પોલીસકર્મીએ તેના બે સાગરીતોની મદદથી દુષ્કર્મ આચરીને ગર્ભવતી બનાવતા પોલીસ બેડામાં ખળભળાટ મચી જવા છે. આ ચકચારી પ્રકરણમાં મહિસાગરના પોલસ વડાએ સ્પેશિયલ ઇન્વેસ્ટીગેશન ટીમની રચના કરવામાં આવી છે. શુક્રવારે વિશ્વ જેલ દિવસ નિમિતે સંતરામપુર સબ જેલ ખાતે જિલ્લા સેસન્સ કોર્ટ ના જજ એચ.બી. રાવલ અને કલેકટર વાઘેલા અને મહીસાગર જિલ્લા પોલીસ વડા ઉષા રાડા, સબજેલ ની મુલાકાતે હતા તે દરમ્યાન આ મહિલા કેદી દ્વારા અધિકારીઓની હાજરીમાં લેખિતમાં દુષ્કર્મ ગુજાર્યાની રજૂઆત કરી હતી.